

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. március 17-i rendes ülésére**

|  |
| --- |
| **Napirend tárgya:****Telki Zöldmanó Óvoda intézmény átszervezésével összefüggő kérdés megtárgyalása** |

**A napirendet tárgyaló ülés dátuma**: **2025. 03.17.**

**A napirendet tárgyaló ülés:** **Szociális, Egészségügyi, Ifjúsági és** **Köznevelési Bizottság**,

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** nemzeti köznevelésről szóló 2011. évi CXC. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

A Telki Zöldmanó Óvoda igazgatója azzal a kéréssel fordult az önkormányzathoz, hogy intézményátszervezéssel a Tengelice utcai óvodai épületet a képviselő-testület az Óvoda tagintézményé nyilvánítsa.

A nemzeti köznevelésről szóló 2011. évi CXC. törvény (továbbiakban: Nkt.) 4. §. 28. pontja alapján **tagintézmény:** az az intézményegység, ahol a székhelytől való távolság vagy a feladatok jellege miatt az irányítási, képviseleti feladatok a székhelyről nem, vagy csak részben láthatók el

A Nkt.) 83.§. (2). bek. a) pontja alapján

a fenntartó a törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.

Az Nkt.) 4. § (értelmező rendelkezés) 11. pontja alapján intézményátszervezés minden olyan fenntartói döntés, amely az alapító okirat 21. § (3) bekezdés c)-j) pontjában felsoroltak bármelyikének módosulásával jár, kivéve az olyan vagyont érintő döntést, amely vagyon a feladatellátáshoz a továbbiakban nem szükséges.

Az Nkt. 21. § (3) bekezdése szerint

„A köznevelési intézmény alapító okirata, szakmai alapdokumentuma

a.) az alapító és a fenntartó, a működtető nevét és székhelyét,

b.) az intézmény — külön jogszabályban meghatározott — hivatalos nevét,

c.) az intézmény típusát,

d.) az intézmény feladatellátási helyét,

da.) székhelyét

**db.) tagintézményeit**

dc.) telephelyét

e.) alapfeladatának jogszabály szerinti megnevezését,

f.) nevelési, oktatási feladatot ellátó feladat ellátási helyenként felvehető maximális gyermek-, tanulólétszámot.

j.) a feladatellátást szolgáló vagyont, továbbá a vagyon feletti rendelkezés vagy a vagyon használati jogát,

k.) az önálló költségvetéssel rendelkező intézmény esetében a gazdálkodással összefüggő jogosítványokat.

Az Nkt. 83. § (3) bekezdés alapján a véleményének kialakítása előtt beszerzi az intézmény alkalmazotti közössége, az óvodaszék, és a szülői szervezet, valamint nemzetiségi nevelésoktatásban részt vevő intézmény esetén a települési nemzetiségi önkormányzat véleményét.

A vélemény kialakításához — az információk hozzáférhetővé tételének napjától számítva — legalább 15 napot kell biztosítani az érdekeltek részére.

Az Nkt. 84. § (3) bekezdése alapján a fenntartó tanítási évben, továbbá — a július, augusztus hónapok kivételével — nevelési évben

a) óvodát nem szervezhet át, nem szüntethet meg, fenntartói jogát nem adhatja át,

b) óvodai csoportot nem szervezhet át, és szüntethet meg,

c) óvoda feladatait nem változtathatja meg.

Az Nkt. 84. § (7) bekezdése alapján a fenntartó legkésőbb az intézkedés tervezett végrehajtása éve májusának utolsó munkanapjáig hozhat döntést

a) a nevelési-oktatási intézmény fenntartói jogának átadásával,

b) a nevelési-oktatási intézmény átalakításával, amely történhet:

ba) egyesítéssel, amely lehet beolvadás vagy összeolvadás,

bb) szétválasztással, amely lehet különválás vagy kiválás,

c) a nevelési-oktatási intézmény megszüntetésével,

d) a nevelési-oktatási intézmény átszervezésével kapcsolatban.

**Az átszervezési eljárás lépései:**

1. fenntartó szándéknyilatkozata - elvi döntés (képviselő-testületi határozat)

2. vélemények beszerzése, egyeztetések lebonyolítása

3. fenntartói döntés (képviselő-testületi határozat)

4. intézményi dokumentumok, szabályzatok módosítása, jóváhagyása,

5. működési engedélyezési eljárás lefolytatása

6. nyilvántartások átvezetése

A pedagógusok új életpályájáról szóló 2023. évi LII. törvény 102. § [Egyes köznevelési feladatokért járó megbízási díj] (1) bek alapján

,,A pedagógust az egyes köznevelési feladatok ellátásáért megillető díj (e § alkalmazásában a továbbiakban: megbízási díj) mértéke a Gyakornok fokozathoz tartozó havi illetményösszeg (e § alkalmazásában a továbbiakban: alap) alapulvételével kerül megállapításra.

(2) A megbízási díj a nevelési-oktatási intézményben, a többcélú köznevelési intézményben, valamint a pedagógiai szakszolgálati intézményben igazgatói (főigazgatói) megbízás ellátása esetén az intézményben jogviszonyban álló

a) legalább 1001 gyermek, tanuló esetén az alap 87%-a,

b) 801 és 1000 gyermek, tanuló között az alap 82%-a,

c) 601 és 800 gyermek, tanuló között az alap 76%-a,

d) 401 és 600 gyermek, tanuló között az alap 66%-a,

e) 251 és 400 gyermek, tanuló között az alap 54%-a,

f) 151 és 250 gyermek, tanuló között az alap 41%-a,

g) legfeljebb 150 gyermek, tanuló esetén az alap 30%-a.

4) A tagintézmény-igazgatót, intézményegység-vezetőt az általuk vezetett tagintézmény, intézményegység (2) bekezdés szerint megállapított gyermek-, tanulólétszáma alapján számított igazgatói (főigazgatói) megbízási díj 50%-a illeti meg.

(5) A tagintézményigazgató-helyettest, intézményegységvezető-helyettest a (4) bekezdésben meghatározott tagintézmény-igazgatói, intézményegység-vezetői megbízási díj 50%-a illeti meg.

Telki, 2025. március 5.

 Deltai Károly

 polgármester

**1.**

**Határozati javaslat**

**Telki község Önkormányzat Képviselő-testülete
…/2025. (III. ) Önkormányzati határozata**

**Telki Zöldmanó Óvoda intézmény átszervezésével összefüggő kérdés megtárgyalása**

Telki Községi Önkormányzat Képviselő-testülete a Magyarország helyi önkormányzatairól szóló évi CLXXXIX. törvény 42. § 7. pontjában biztosított jogkörében eljárva a 2025/2026. nevelési évtől a Telki Zöldmanó Óvoda Tengelice utcai épületének Tagintézménnyé nyilvánításához elvi hozzájárulását adja.

A képviselő-testület felkéri a Jegyzőt, hogy az átszervezéshez szükséges intézkedéseket tegye meg.

Határidő: 2025.05.31.

Felelős: Jegyző, Óvoda igazgató,

**2.**

**Határozati javaslat**

**Telki község Önkormányzat Képviselő-testülete
…/2025. (III. ) Önkormányzati határozata**

**Telki Zöldmanó Óvoda intézmény átszervezésével összefüggő kérdés megtárgyalása**

Telki Községi Önkormányzat Képviselő-testülete a Magyarország helyi önkormányzatairól szóló évi CLXXXIX. törvény 42. § 7. pontjában biztosított jogkörében eljárva nem támogatja a Telki Zöldmanó Óvoda kérelmét a Tengelice utcai óvoda épület Tagintézménnyé nyilvánítását.

Határidő: azonnal

Felelős: Jegyző, Óvoda igazgató,